**Lindi Lasteaia-Algkooli lasteaia lastevanemate koosoleku protokoll**

Toimumisaeg: 09.09.2015 kell 17.00 – 18.30

Toimumiskoht: Lindi Lasteaed – Algkool

Koosoleku juhataja: Ulla Orgusaar, Anu Küber, Eve Naudi

Koosolekul osalesid: Päikeserühma õpetajad: Anu Küber, Eve Naudi, Kärt Jürgens. Direktor: Ulla Orgusaar ja lapsevanemad (osalejate nimekiri lisatud protokollile)

Koosoleku protokollija: Eve Naudi

**Päevakord:**

1. Õppetegevuste korraldus 2015/ 2016 õppeaastal Lindi Lasteaia-Algkooli lasteaias.
2. Lasteaia kodukord
3. Jooksvad küsimused

**Kuulati/otsustati:**

Ulla Orgusaar:

1. Lasteaia kohatasu on 2015/16 õa 35,10 €. Alates jaanuarist 2016.a. tõuseb toidukorra maksumus. Summa on täpsustamisel.
2. Koolis käib kaks korda nädalas logopeed, kes tegeleb ka abivajavate eelkoolilastega. Logopeed kontrollib ka Päikeserühmas õpetaja poolt nimetatud lapsed üle, et vajadusel suunata lapsed väljaspool maja logopeedi poole.
3. 18.-20. oktoobril viibivad kooli- ja lasteaiaõpetajad ühisel väljasõidul Stockholmis. Kui võimalik, siis jätta laps nendeks päevadeks koju. Kes siiski vajab lasteaiakohta, siis tuleb teada anda. Lapsevanematega, kes on nõus õpetajaid asendama, sõlmitakse töövõtuleping.

Anu Küber/ Eve Naudi:

**Eesseisvad üritused:**

1. Terve septembrikuu toimub sügisandide näitus. Palume lasteaeda näitusele tuua erinevaid aedvilju, mida saame lastega hiljem degusteerida.
2. 14.09-18.09 on lastevanematel ja vanavanematel võimalus osaleda rühma tegevustes, seoses vanavanemate nädala raames. Kui kellelgi on midagi toredat meie rühma lastele näidata ja rääkida, siis olete teretulnud.
3. Tervisepäev metsas toimub 18. sept. Lindi rabas. Kutsume kõiki lapsevanemaid ja vanavanemaid osalema. Päikeserühma lapsed lähevad koos saatjaga, kui saatjat lapsel ei ole siis ta jääb õpetajaga rühma. Vanematelt palume transpordiabi metsasõidul.
4. Palume tuua lapse perepilt õpetaja kätte. Pildid riputame rühma seinale, et lapsed saaksid pilte vaadata ja oma perekonnast teistele lastele jutustada.

**Lasteaia reeglid ja kodukord:**

1. Lasteaed on avatud 7.00-18.30. Laps tuua lasteaeda 8.30-ks ja järgi tulla hiljemalt 18.20. hilinemise korral sellest aegsasti õpetajale teada anda.
2. Mitte peatuda värava ees, vaid parkida auto selleks ettenähtud parklasse ja siis alles tuua oma laps lasteaeda. Mõelgem eelkõige oma lapse turvalisuse peale ja kindlasti kasutada autos turvavööd.
3. Lastevanematega sõlmitud kokkuleppe kohaselt peab laps söögiajal toitu proovima.
4. Iga lapsevanem toob rühmaõpetaja kätte 2 pakki salvrätte.
5. Kui pereliige ei saa lapsele järele tulla, siis annab lapsevanem õpetajale teada, kes tuleb lapsele õhtul järele.
6. Võimalusel mitte jätta last kauemaks lasteaeda, kui 8 tundi. Väikelastele võimaluse korral võimaldada puhkepäevi.
7. Kui lapsel on allergia mõne toiduaine vastu või nt. allergiline nohu, siis lapsevanem toob rühmaõpetajale arsti poolt väljastatud tõendi.
8. Esmaspäeviti ja teisipäeviti on Päikeserühma jalgrattapäev. Lapsel peab olema terve ning parajaks reguleeritud rihmadega kiiver. Igal lapsel on oma jalgratas ja kiiver.
9. Laste sünnipäevi tähistame laulude ja tantsudega. Soovi korral võib lapsele jagamiseks kaasa anda maiustusi. Soovitavalt tuua lastele šokolaadi, puuvilja või küpsist.
10. Lapsel peavad kapis olema tagavarariided. Lapse riietus olgu vastavalt ilmastikule. Kapis peavad olema võimlemisriided - lühikesed püksid ning lühikeste käistega pluus. Hea, kui lapsel on kapi otsas kast, kus hoida tagavarariideid, siis on kapis rohkem ruumi ning lapsel kergem riietuda. Hea oleks lapse riided sildistada, kuna hiljem ei tunne lapsed oma riideid ära.
11. Kui laps ei seo veel paelu, siis jalanõud olgu takjakinnitustega ning soovitavalt olgu laste kinnasteks labakindad, sest pisikesed ei oska veel sõrmikuid kätte panna.
12. Lapse kapis on kamm ning tüdrukutel ka patsikummid. Tüdrukud tulevad lasteaeda korrastatud soenguga.
13. Palume lasteaeda teada anda, kui lapsel või perekonnas on viirushaigused. Lasteaiaõpetajal on õigus laps koju saata, kui laps on haige ja/või tunneb ennast halvasti.

Lapse puudumisest anda lasteaeda teada hiljemalt kella 8.00.ks ning võimalusel anda teada, kui kauaks laps jääb puuduma.

1. Enne rühma sisenemist palume lapsel käed puhtaks pesta.
2. Muusikategevuses osalevad lapsed kaks korda nädalas – teisipäeviti ja reedeti. Liikumistegevus toimub esmaspäeviti ja neljapäeviti.
3. Mänguasjapäev on reedel. Lapsel ei ole lubatud kaasa võtta relvi ega pisikestest detailidest koosnevaid lego klotse. Kaisuloom võib lapsel olla lasteaias kaasas iga päev.
4. Lasteaeda võib tuua puuvilja, juurvilja ja taaskasutatavaid materjale, millest saaksime lastega midagi meisterdada.
5. Kui majas on külalisetendus (teater), siis Päikeserühma laps läheb sinna koos saatjaga, rühmaõpetaja ja lapsevanema kokkuleppel.
6. Perekonnas toimuvatest muudatustest palume õpetajale rääkida, kuna need probleemid võivad lapse käitumist mõjutada ka lasteaias.
7. Kokkuleppel lastevanematega saadavad õpetajad lastevanemate kontaktandmed lastevanematele, et kõik vanemad saaksid vajadusel teineteisega kontakti võtta.
8. Koridoris kapi peal on vihik, kuhu lapsevanemad saavad oma arvamusi, soovitusi ja mõtteid õpetajatele kirjutada.
9. Kui laps kukub, siis õpetaja hindab olukorda ja vajadusel teavitab ka lapsevanemat ( nt. pea peale kukkumine/peapõrutus). Olukorra tõsidusest lähtuvalt otsustavad õpetaja ja lapsevanem koos, kas laps panna magama lõunauinakut või mitte.
10. Hoolekoguliikme valimine. Ühise hääletamise tulemusena valiti Päikeserühma hoolekogu esindajaks Haidi Väljas.

Koosoleku juhatajad:

Ulla Orgusaar

Anu Küber

Eve Naudi

Kärt Jürgens

Koosoleku protokollija:

Eve Naudi